ดีคะคือหนูมีเรื่องปรึกษาหนูอายุ17ที่ผ่านมาตลอดชีวิตหนูมักมีคนมาลวมลามตลอด แต่ไม่เคยบอกใครเพรากลัว จนตอนนี้เรามาอยู่กับพี่เราก็ไม่โดนลวมลามอีก แต่เรากลัวเวลาเข้าใกล้ผู้คนจะกลัวเขาทำไรเรา หรือขนาดผู้หญิงยังกลัวเขามองด้วยสายตาแย่ๆ จนเราไม่กล้าออกจากบ้านหรือเข้าสังคม จนเราเก็บตัวอยู่แต่ในบ้านเพรารู้สึกว่าออกไปละมันอึดอัดกลัวไปหมด ละเวลาอยู่กับคนที่เรารักเรายิ้มหัวเราะตลอดแต่เราอยู่คนเดียวเราเริ่มคิดแต่เรื่องแย่ๆจนเริ่มร้องให้ละคิดตลอดว่าเรามีชีวิตไปทำไม แบบรู้สึกว่าเราอยู่ไปก็เท่านั้นอ่ะคะ บางทีก็อิจฉาคนที่โดนฆ่าตายหรือกล้าฆ่าตัวตายแบบรู้สึกอิจฉาอ่ะคะที่เขาตาย. คือเราก็อยากตายมั่ง บางทีเราเศร้าหรือเสียใจจัดเราก็ดึงผมตัวเองแต่ไม่เคยทำร้ายร่างกายนอกจากดึงผมนะคะ เรายากทราบว่าเราปกติมั้ยคะ
สวัสดีค่ะ จากที่เล่ามา คิดว่ามีความผิดปกติด้านจิตใจและอารมณ์นะคะ ซึ่งจากที่เล่ายังระบุไม่ได้ว่า มีปัญหาสุขภาพจิตใจแบบใดนะคะ แต่อารมณ์และอาการในระยะหลัง น่าจะมีโรคซึมเศร้าหรือภาวะซึมเศร้าอยู่ด้วยนะคะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียว-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเองแนะนำ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ